Komisijos sprendimas
1993 m. birželio 1 d.
nustatantis nuostatas, leidžiančias nukrypti nuo pasienio inspekcijos postų, esančių žuvų iškrovimo uostuose, patvirtinimo sąlygų
(93/352/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. gruodžio 10 d. Tarybos direktyvą 90/675/EEB, nustatančią produktų, įvežamų į Bendriją iš trečiųjų šalių, veterinarinio patikrinimo organizavimo principus [1], su paskutiniais pakeitimais, padarytais Direktyva 92/118/EEB [2], ypač į jos 18 straipsnio 4 dalį,
kadangi pasienio inspekcijos postai turi atitikti Direktyvoje 90/675/EEB nustatytus bendruosius reikalavimus; kadangi tam, kad šiuos postus būtų galima patvirtinti, Komisijos sprendimu 92/525/EEB [3], buvo nustatytos papildomos ir būtinosios sąlygos;
kadangi dėl žuvų iškrovimo uostuose būtina atsižvelgti į nukrypimus nuo kai kurių nuostatų dėl pasienio inspekcijos postų ir už patikrinimų organizavimą atsakingų darbuotojų;
kadangi dėl to reikia atsižvelgti į žuvininkystės produktų gamybai bei pateikimui į rinką taikomus sveikatos reikalavimus, nustatytus Tarybos direktyvoje 91/493/EEB [4] dėl uostuose, kur iškraunama žuvis, esančių pasienio inspekcijos punktų patvirtinimo sąlygų;
kadangi valstybių narių kompetentingoms institucijoms turi būti suteikta galimybė skirti už žuvies kontrolę atsakingus oficialius atstovus, kurių gebėjimai turi atitikti šias pareigas;
kadangi šiame reglamente numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Valstybės narės kompetentinga institucija skiria specialiai apmokytą oficialų atstovą, atsakingą už žuvies patikrinimų pasienio inspekcijos postuose, esančiuose žuvų iškrovimo uostuose, vykdymą. Kompetentinga institucija informuoja kitas valstybes nares ir Komisiją.
2 straipsnis
Nukrypstant nuo Sprendimo 92/525/EEB priedo 2 punkto nuostatų, žuvis turi būti iškraunama taip, kaip nurodyta Direktyvos 91/493/EEB II skyriaus 2 punkte.
3 straipsnis
Šis sprendimas skirtas valstybėms narėms.
Priimta Briuselyje, 1993 m. birželio 1 d.